Ministru kabineta noteikumu “Grozījumi Ministru kabineta 2015. gada 28. aprīļa noteikumos Nr.207 “Darbības programmas “Izaugsme un nodarbinātība” 7.2.1. specifiskā atbalsta mērķa "Palielināt nodarbinātībā, izglītībā vai apmācībās neiesaistītu jauniešu nodarbinātību un izglītības ieguvi Jauniešu garantijas ietvaros” pasākumu “Aktīvās darba tirgus politikas pasākumu īstenošana jauniešu bezdarbnieku nodarbinātības veicināšanai” un “Sākotnējās profesionālās izglītības programmu īstenošana Jauniešu garantijas ietvaros” īstenošanas noteikumi”” projekta sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta (turpmāk – MK) noteikumu projekts “Grozījumi Ministru kabineta 2015. gada 28. aprīļa noteikumos Nr. 207 “Darbības programmas “Izaugsme un nodarbinātība” 7.2.1. specifiskā atbalsta mērķa “Palielināt nodarbinātībā, izglītībā vai apmācībās neiesaistītu jauniešu nodarbinātību un izglītības ieguvi Jauniešu garantijas ietvaros” pasākumu “Aktīvās darba tirgus politikas pasākumu īstenošana jauniešu bezdarbnieku nodarbinātības veicināšanai” un “Sākotnējās profesionālās izglītības programmu īstenošana Jauniešu garantijas ietvaros” īstenošanas noteikumi”” (turpmāk – MK noteikumu projekts) paredz precizēt 7.2.1. specifiskā atbalsta mērķa “Palielināt nodarbinātībā, izglītībā vai apmācībās neiesaistītu jauniešu nodarbinātību un izglītības ieguvi Jauniešu garantijas ietvaros” (turpmāk – 7.2.1.SAM) īstenošanas nosacījumus.MK noteikumu projekts stāsies spēkā pēc tā publicēšanas oficiālajā laikrakstā “Latvijas Vēstnesis” indikatīvi 2018. gada IV. ceturksnī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | MK noteikumu projekts ir izstrādāts saskaņā ar:1) 2014. gada 3. jūlija Eiropas Savienības (turpmāk – ES) struktūrfondu un Kohēzijas fonda 2014.–2020. gada plānošanas perioda vadības likuma 20. panta 6. un 13. punktu; 2) Labklājības ministrijas (turpmāk – LM) ierosinātajiem grozījumiem MK 2011.gada 25. janvāra noteikumos Nr. 75 “Noteikumi par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem” (turpmāk – MK noteikumi Nr.75) (izsludināti Valsts sekretāru sanāksmē (turpmāk – VSS) 2018.gada 30.augustā); 3) darbības programmas “Izaugsme un nodarbinātība” (turpmāk – DP) grozījumiem Nr.3, ko Eiropas Komisija apstiprināja 2018.gada 5.jūlijā (nacionālā līmenī apstiprināti ar MK 2018. gada 26. februāra rīkojumu Nr. 69 “Grozījumi Eiropas Savienības struktūrfondu un Kohēzijas fonda 2014.-2020. gada plānošanas perioda darbības programmā “Izaugsme un nodarbinātība””). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | MK noteikumu projekts paredz:**1) precizēt finanšu rādītāju atbilstoši DP grozījumiem** Nr.3 (MK noteikumu projekta 1.punkts) – samazināt sertificētos izdevumus no 63 140 804 *euro* uz 48 708 012 *euro* (t.i., paredzot pasākuma “Aktīvās darba tirgus politikas pasākumu īstenošana jauniešu bezdarbnieku nodarbinātības veicināšanai” ietvaros 26 050 172 *euro* un pasākuma “Sākotnējās profesionālās izglītības programmu īstenošana Jauniešu garantijas ietvaros” ietvaros – 22 657 840 *euro*)*.* MK noteikumu projektāsertificēto izdevumu apmērs noteikts atbilstoši DP noteiktajam snieguma ietvara finanšu rādītāja F12 (Jauniešu nodarbinātības iniciatīva (turpmāk – JNI)) apmēram (t.i., kas attiecas uz JNI ar tam papildinošo Eiropas Sociālā fonda (turpmāk – ESF) finansējumu, valsts budžeta un privāto finansējumu), kas ar DP grozījumiem Nr.3 samazināts par summu, ko var deklarēt pēc 2018.gada, ņemot vērā Eiropas Komisijas sākotnējo un ikgadējo priekšfinansējumu. Savukārt attiecībā uz papildu piešķirto ESF un valsts budžeta finansējumu 7 020 578 *euro* apmērā MK 2015. gada 28. aprīļa noteikumos Nr. 207 “Darbības programmas “Izaugsme un nodarbinātība” 7.2.1. specifiskā atbalsta mērķa “Palielināt nodarbinātībā, izglītībā vai apmācībās neiesaistītu jauniešu nodarbinātību un izglītības ieguvi Jauniešu garantijas ietvaros” pasākumu “Aktīvās darba tirgus politikas pasākumu īstenošana jauniešu bezdarbnieku nodarbinātības veicināšanai” un “Sākotnējās profesionālās izglītības programmu īstenošana Jauniešu garantijas ietvaros” īstenošanas noteikumi” (turpmāk – MK noteikumi Nr.207) netiek noteikts finanšu rādītājs, bet šis finansējums veicina 7.prioritārā virziena “Nodarbinātība un mobilitāte” snieguma ietvara finanšu rādītāja F11 (ESF) sniegumu.Finanšu rādītāja izmaiņas neietekmēs 7.2.1.SAM ietvaros īstenoto projektu iznākuma un rezultāta rādītāju sasniegšanu. **2)** **precizēt MK noteikumus Nr.207 atbilstoši LM ierosinātajam grozījumiem MK noteikumos Nr.75** par atbalstu reģionālajai mobilitātei, paredzot, ka transporta izdevumu aprēķināšanai un komensēšanai jaunietiem – bezdarbniekam Nodarbinātības valsts aģentūra (turpmāk – NVA) izmanto Finanšu ministrijas – vadošās iestādes izstrādāto vienas vienības standarta likmes metodiku (MK noteikumu projekta 2. un 4. punkts). Finanšu ministrija – vadošā iestāde ir uzsākusi darbu pie vienas vienības metodikas izstrādes par transporta izmaksām par vienu kilometru (plānots, ka metodika tiks apstiprināta š.g. oktobrī). Metodikā tiks ietverta transporta izmaksu likme par vienu kilometru, izmantojot auto transportu un sabiedrisko transportu. Izmantojot metodikā noteiktās izmaksu likmes un attālumu no personas deklarētās dzīvesvietas līdz darba vai apmācību īstenošanas vietai, iespējams noteikt finanšu atlīdzības apmēru arī NVA īstenotajos atbalsta pasākumos. Šāda izmaksu aprēķināšanas kārtība būtiski atvieglos mobilitātes atbalsta pasākumu administrēšanu transporta izmaksu aprēķināšanai (t.sk. bezdarbniekiem nebūs nepieciešams NVA iesniegt izmaksu apliecinošos dokumentus).Papildus ar grozījumiem MK noteikumos Nr.75 tiek palielināts reģionālā mobilitātes atbalsta apmērs ietvaros līdz 150 *euro* mēnesī (iepriekš 100 *euro* mēnesī), lai nodrošinātu atbalsta saņēmējiem pietiekamus līdzekļus nokļūšanai darba vai apmācību vietā un samazinātu papildu mobilitātes izmaksas, ņemot vērā pieaugošās sabiedriskā transporta un degvielas izmaksas. Mobilitātes atbalstu ik gadu saņem vidēji 736 jaunieši, nokļūšanai darba vai apmācību vietā. 2018. gadā plānots nodrošināt mobilitātes atbalstu vēl 458 jauniešiem par kopējo finansējumu 44 762 *euro* (vidējās izmaksas par jaunieša dalību pasākumā –99,46*euro*). Plānots, ka viena jaunieša dalības izmaksas atbalsta pasākumā pieaugs par 50% un būs 149,19 *euro*. Kopumā plānotais izmaksu pieaugums neietekmē projektu uzraudzības rādītāju vērtību sasniegšanu (izmaksu pieaugums veido 0,067% no kopējā pasākumam paredzētā finansējuma), papildu nepieciešamās izmaksas tiks segtas pasākumam “Aktīvās darba tirgus politikas pasākumu īstenošana jauniešu bezdarbnieku nodarbinātības veicināšanai” pieejamā finansējuma ietvaros.**3)** **precizēt MK noteikumu Nr.207 40.7.apakšpunktu** saskaņā ar Finanšu ministrijas – vadošās iestādes vadlīnijām Nr.2.1. “Vadlīnijas attiecināmo un neattiecināmo izmaksu noteikšanai 2014.–2020. gada plānošanas periodā” (*MK noteikumu* *projekta 3.*), paredzot, ja personāla atlīdzībai piemēro daļlaika attiecināmības principu, tiek veikta personāla darba laika uzskaite par nostrādāto laiku un veiktajām funkcijām. |
| 3. | Projekta izstrādē iesaistītās institūcijas un publiskas personas kapitālsabiedrības |  LM |
| 4. | Cita informācija | MK noteikumu projekts kopumā pozitīvi ietekmē finansējuma saņēmēju un projekta mērķa grupu – 1) izmaiņas atbalstāmo darbību īstenošanas nosacījumos samazinās administratīvo slogu atbalstāmās darbības “Atbalsts jauniešu reģionālajai mobilitātei”;2) izmaiņas finanšu rādītājā veicinās noteikto sasniedzamo uzraudzības rādītāju izpildi.Izvērtējot MK noteikumu projekta ietekmi uz projektu, pēc MK noteikumu projekta spēkā stāšanās LM kā atbildīgā iestāde nepieciešamības gadījumā aicinās finansējuma saņēmējus (NVA un Valsts izglītības attīstības aģentūru) iesniegt sadarbības iestādei atbilstošus grozījumus projektos. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Jaunieši vecumā no 15 līdz 29 gadiem (ieskaitot), prioritārā mērķa grupa atbalsta saņemšanai vecumā no 15 līdz 24 gadiem (ieskaitot).Atbilstoši NVA statistikas datiem 2018. gada jūnija beigās 9 647 jeb 9,8% no bezdarbnieku kopskaita bija jaunieši bezdarbnieki vecumā no 15 līdz 29 gadiem, savukārt 3 366 jeb 2,3% no bezdarbnieku kopskaita bija jaunieši bezdarbnieki vecumā no 15 līdz 24 gadiem. |
| 2. | Tiesiskā regulējuma ietekme uz tautsaimniecību un administratīvo slogu | MK noteikumu projekts kopumā neietekmē tautsaimniecību. MK noteikumu projekts mazinās administratīvo slogu (tas atvieglos finanšu atlīdzības aprēķina kārtību reģionālās mobilitātes atbalsta ietvaros, piemērojot Finanšu ministrijas – vadošās iestādes izstrādē esošo vienas vienības metodiku transporta izmaksu aprēķinam). |
| 3. | Administratīvo izmaksu monetārs novērtējums | MK noteikumu projekts neskar šo jomu. |
| 4. | Atbilstības izmaksu monetārs novērtējums | MK noteikumu projekts neskar šo jomu. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| MK noteikumu projekts neskar šo jomu. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Ministru kabineta projekts ir izstrādāts saskaņā ar LM rosinātajiem grozījumiem MK noteikumos Nr. 75.  |
| 2. | Atbildīgā institūcija | LM |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| MK noteikumu projekts neskar šo jomu |

|  |
| --- |
|   **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalības nodrošināšana elektroniskā veidā. |
| 2. | Sabiedrības līdzdalība projekta izstrādē | Sabiedrības līdzdalība nodrošināta MK noteikumu projekta izstrādē, ievietojot MK noteikumu projektu tīmekļa vietnē www.lm.gov.lv un no 2018. gada 7. augusta līdz 2018. gada 22. augustam aicinot sabiedrības pārstāvjus: 1) rakstiski sniegt viedokli par MK noteikumu projektu tā izstrādes stadijā – nosūtot uz elektronisko pasta adresi: atbildiga.iestade@lm.gov.lv;2) klātienē sniegt viedokli par MK noteikumu projektu tā izstrādes stadijā. |
| 3. | Sabiedrības līdzdalības rezultāti | Par MK noteikumu projektu tā izstrādes stadijā sabiedrības viedoklis netika saņemts. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | LM kā Eiropas Savienības fondu vadībā iesaistītā atbildīgā iestāde, Centrālā finanšu un līgumu aģentūra kā sadarbības iestāde, NVA un Valsts izglītības attīstības aģentūra kā finansējuma saņēmējs. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | MK noteikumu projekts šo jomu neskar. |
| 3. | Cita informācija | Nav |

Labklājības ministrs Jānis Reirs

K.Bileskalns 67012565

Karlis.Bileskalns@lm.gov.lv